रटने के बजाय छोटे-छोटे इंटरवल में करें स्टडी, जल्दी भूलेंगे नहीं
How to Prepare for Competitive exam - Scientific Tips And Tricks. टेक्निक्स पर चर्चा करें। मैं आपको गारंटी दे सकता हूँ कि यदि अपनी तैयारी के दौरान आपने ये फॉलो कीं, तो निश्चित रूप से रिटेंशन बहुत सुधर जायेगा।
''अब हम इस तथ्य को स्वीकार करते हैं कि सीखना परिवर्तन के साथ बने रहने की एक आजीवन प्रक्रिया है। और सबसे जरूरी काम लोगों को यह सिखाना है कि कैसे सीखें।''- मैनेजमेंट गुरु, पीटर ड्रकर
आज की कॉम्पिटिशन से भरी दुनिया में कौन तेजी से नहीं सीखना चाहता? तेजी से सीखने, याद करने की कई साइंटिफिक तकनीकें हैं, जो नया नॉलेज प्राप्त करने की गति और प्रभावशीलता को बढ़ा सकती हैं।
करिअर फंडा में स्वागत! 
सभी स्टूडेंट्स मेहनत करते हैं। हर कोई सफल होना चाहता है, लेकिन कई बार एक समान बुद्धि और मेहनत वालों में एक आगे निकल जाता है। ऐसा क्यों? क्या पढ़ने और समझने के तरीकों में बड़ा फर्क था?
आज हम आज कुछ ऐसी विधियों के बारे में बात करेंगे जो ये फर्क पैदा कर सकती हैं।
तेजी से सीखने के साइंटिफिक तरीके
आइए पांच शानदार टेक्नीक पर चर्चा करें। मैं आपको गारंटी दे सकता हूं कि यदि अपनी तैयारी के दौरान आपने ये फॉलो कीं, तो निश्चित रूप से रिटेंशन बहुत सुधर जाएगा।
1. स्पेस्ड रिपीटिशन (Spaced Repetition)
इस तकनीक में इन्फॉर्मेशन को एक साथ रटने के बजाय समय के साथ अंतराल पर उसकी समीक्षा करना शामिल है। स्पेसिंग प्रभाव से पता चलता है कि स्पेसल रिपीटिशन से सीखी हुई चीज़ों को लम्बे समय तक याद रखने में मदद मिलती है।
कहने का अर्थ है कि कुछ भी सीखने के लिए ऐसा बिल्कुल ना करें कि एक ही समय आठ-दस घंटे की सिटिंग लगाकर सब सीख लें और फिर उसके बाद महीने भर तक उसके बारे में सोचे ही नहीं। ऐसा करने से महीने भर में आप लगभग 80% चीज़ें भूल चुके होंगे।
इसके बजाय आप उस क्षेत्र को एक महीने तक रोज आधा घंटा देते, जिसमें पुराना सीखा रिवाइज़ करते, थोड़ा नया सीखते, नई चीज़ों को आजमाते, तो महीने भर में सीखी ये चीज़ें आपको सालों तक याद रहेंगीं।
उदाहरण के लिए – आज जब मैं बिंज वाचिंग करते हुए पूरी वेबसीरीज एक रात में निपटा देता हूं, जरूरत पड़ने पर कुछ भी याद नहीं आता, लेकिन बचपन में दूरदर्शन पर हर हफ्ते एक एपिसोड की दर से देखे गए महाभारत, रामायण, नुक्कड़ के पूरे-पूरे दृश्य याद आ जाते हैं।
2. इंटरलीव्ड प्रैक्टिस (Interleaved practice)
'इंटरलीविंग' में ब्लॉक में अध्ययन करने के बजाय अभ्यास के दौरान विभिन्न विषयों या प्रकार की समस्याओं को मिलाना शामिल है। यह तकनीक बेहतर लॉन्गटाइम रिटेंशन को बढ़ावा देती है और विभिन्न स्थितियों में ज्ञान को लागू करने की क्षमता में सुधार करती है।
उदाहरण के लिए – आपने ट्रिगोनोमेट्री की पढ़ाई की है तो देखें कि जियोग्राफी में कैसे इसका एप्लिकेशन होता है, आप सोचेंगे, ढूंढेगे और पढ़ेंगे तो पाएंगे कि साल-दर-साल दिन और रात की अवधि, इक्वेटर के दोनों तरफ साल के विभिन्न दिनों में तापमान का डिस्ट्रीब्यूशन इत्यादि SINE फंक्शन को फॉलो करता है, इत्यादि।
छात्र किसी परीक्षा की तैयारी करते समय इंटरलीविंग का उपयोग करने के लिए एक समय में केवल एक प्रकार के प्रश्न का अध्ययन करने के बजाय विभिन्न प्रकार के प्रश्नों को मिला सकते हैं।
इसी प्रकार इतिहास की पढ़ाई करते वक्त एक ही देश का इतिहास पढ़ने के बजाय दो या तीन देशों के इतिहास को साझा करके देखें, फिजिक्स में एक समय में केवल एक प्रकार की कैलकुलेशन पर काम करने के बजाय आप उन प्रश्नों को ले सकते हैं जिनके लिए विभिन्न प्रकार की कैलकुलेशन की आवश्यकता होती है।
3. एक्टिव रिकॉल (Active recall)
मेमोरी से सक्रिय रूप से सूचना प्राप्त करना मेमोरी कंसोलिडेशन को मजबूत करता है। केवल सामग्री को फिर से पढ़ने या निष्क्रिय रूप से समीक्षा करने के बजाय, अपने आप से प्रश्न पूछें, सारांश लिखें, या किसी और को कॉन्सेप्ट्स पढ़ाएं।
4. विस्तार (Expansion)
इस तरीके में, नई जानकारी की विस्तार में व्याख्या कर, उसे मौजूदा ज्ञान से जोड़ना और मीनिंगफुल कनेक्शन बनाना शामिल है। विस्तार करते वक्त वास्तविक जीवन के उदाहरणों को शामिल कर सकते हैं। इससे अर्जित किए गए नॉलेज की रिटेंशन क्षमता बढ़ती है।
5) ड्यूल कोडिंग (Dual coding)
ड्यूल या दोहरी कोडिंग से तात्पर्य सूचना के विजुअल और शब्दों दोनों के संयोजन में प्राप्त करने से है। शब्दों और प्रासंगिक विजुअल एलिमेंट, जैसे आरेख, चार्ट, या माइंड मैप्स, न्युमोनिक्स दोनों का उपयोग करके, कई न्युमोनिक्स चैनलों को जोड़कर समझ और मेमोरी रिटेंशन को बढ़ाया जा सकता है।
ऊपर बताए हुए तरीकों के अलावा पर्याप्त नींद और आराम, माइंडफुलनेस और टेस्टिंग भी तेजी से सीखने के साइंटिफिक तरीके हैं। इन पर मैंने पहले काफी इनपुट दिए हैं।
याद रखें कि हर किसी की सीखने की अपनी पसंदीदा शैली होती है, इसलिए प्रयोग करना और उन तकनीकों को खोजना महत्वपूर्ण है जो आपके लिए सबसे अच्छा काम करती हैं।
आज का करिअर फंडा है कि साइंटिफिक विधियों से आप तेज गति से सीखने की गति, सीखी हुई चीज़ों को याद रखने और उससे अपनी कम्प्लीट एजुकेशनल परफॉर्मेंस में उल्लेखनीय वृद्धि कर सकते हैं।
कर के दिखाएंगे! 